དེ་ལས་གཞན་ཞིག་ནི།ཇག་ཐོབ་སྟེ་ཡོང་བའི་ལམ་བར་ནས་ཁ་ཤས་ཀྱིས་ཁྲམ་གླུ་ལེན་པ།ལ་ཤས་ཀྱིས་གླུ་ལེན་པ།འགའ་ཤས་ཀྱིས་གེ་སེར་སྒྲུང་ལེན་པ།ཁ་ཤས་ཀྱིས་ཚྭ་གླུ་ལེན་པ།ཁ་ཤས་ཀྱིས་འདོགས་རྒྱག་པ་སོགས་བྱེད་ཅིང་།གླུ་ལེན་གྱི་རྣམ་པ་འདི་དག་གིས།སྐབས་འགའ་ཞིག་ཏུ་ལོ་རྒྱུས་མཚོན་པའང་ཡིན།དཔེར་ན།དབྱིན་འགག་དམག་འཁྲུག་བརྗོད་བྱར་བྱས་པའི་གཞས་ཚིག་གནད་ཅན་མང་པོས་ལོ་རྒྱུས་ཀྱི་དོན་སྙིང་བཟུང་ཡོད་པ་ནང་བཞིན།ཁོང་ཚོས་ཀྱང་དེ་ལྟར་བྱས་ཡོད་པ་སྟེ།སོས་ཟླ་གསུམ་ཟླ་བ་ཤར་དུ་དེར།།ཁྱོད་རྒྱ་རུ་ཚ་རུ་བསྡུ་མི་རེད།།དབྱར་ཟླ་གསུམ་ཟླ་བ་ཤར་དུས་སུ།།ཁྱོད་རྒྱ་དམར་དབྱར་མར་བསྡུ་མི་རེད།།སྟོན་ཟླ་གསུམ་ཟླ་བ་ཤར་དུས་དེར།།ཁྱོད་རྒྱ་ནག་རྔ་ནག་བསྡུ་མི་རེད།དགུན་ཟླ་གསུམ་ཟླ་བ་ཤར་དུས་དེར།།ཁྱོད་རྒྱ་ལུག་ལུག་པགས་བསྡུ་མི་རེད།།དཔོན་དགེ་སེམས་ཅན་ལ་དགེ་བ་མ་ཞུས་ན།།ངེད་དཔོན་པོ་གཡོག་མེད་སྤྲང་པོ་མཉམ་འཁྱེར་རེད།།ཟེར་བ་འདི་ལས་སྐབས་དེ་དུས་དགྲ་ཤ་ལེན་ཞིང་ཇག་པ་རྒྱག་གིན་ཡོད་ཀྱང་།རྒྱ་དམར་གྱིས་ཁྲལ་འུ་ལག་བསྡུས་ནས་མི་མང་ལ་སུན་པོ་བཟོ་བཞིན་པའི་རྣམ་པའང་ཡོད་པ་དེ་གསལ་འདུག